CELEX: 22003D0001
Language: da
Date: 2003-01-31 00:00:00
Title: Afgørelse truffet af Det Blandede EØS-udvalg nr. 1/2003 af 31. januar 2003 om ændring af bilag I (dyre- og plantesundhed) til EØS-aftalen

Avis juridique important

|

22003D0001

Afgørelse truffet af Det Blandede EØS-udvalg nr. 1/2003 af 31. januar 2003 om ændring af bilag I (dyre- og plantesundhed) til EØS-aftalen  

EU-Tidende nr. L 094 af 10/04/2003 s. 0043 - 0044

Afgørelse truffet af Det Blandede EØS-udvalgnr. 1/2003af 31. januar 2003om ændring af bilag I (dyre- og plantesundhed) til EØS-aftalenDET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, ogud fra følgende betragtninger:(1) Bilag I til aftalen blev ændret ved afgørelse nr. 157/2002 truffet af Det Blandede EØS-udvalg den 6. december 2002(1).(2) Ved Det Blandede EØS-udvalgs afgørelse nr. 54/2001 af 18. maj 2001 om ændring af bilag I (dyre- og plantesundhed) til EØS-aftalen(2) forlænges overgangsperioden for Liechtenstein med hensyn til kapitel I i bilag I til aftalen indtil den 31. december 2001 i afventning af, at der da gennemføres en varig ordning.(3) Det Europæiske Fællesskab, Liechtenstein og Schweiz er enige om, at bilag 11 (Veterinæranliggender) til aftalen om handel med landbrugsprodukter mellem De Europæiske Fællesskaber og Schweiz anvendes på Liechtenstein på grundlag af toldaftalen mellem Schweiz og Liechtenstein.(4) I betragtning af, at denne løsning indebærer, at den schweiziske veterinærlovgivning finder anvendelse, er det hensigtsmæssigt at undtage Liechtenstein fra bestemmelserne i nævnte kapitel I -TRUFFET FØLGENDE AFGØRELSE:Artikel 1Teksten i første stykke under overskriften "SEKTORTILPASNINGER" til bilag I til aftalen affattes således:"Kapitel I, Veterinæranliggender, finder ikke anvendelse på Liechtenstein."Artikel 2Denne afgørelse træder i kraft den 1. februar 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(3).Den anvendes fra den 1. januar 2002.Artikel 3Denne afgørelse offentliggøres i Den Europæiske Unions Tidendes EØS-afsnit og EØS-tillæg.Udfærdiget i Bruxelles, den 31. januar 2003.På Det Blandede EØS-udvalgs vegneP. WesterlundFormand(1) EUT L 38 af 13.2.2003, s. 3.(2) EFT L 165 af 21.6.2001, s. 58.(3) Ingen forfatningsmæssige krav angivet.